Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: A korlátozás betartását az MFB-nél 2001. évi XX. törvény 8. § (4) bekezdésében foglaltak alapján kell figyelni,
Paragraph Index: 723

11.AB TULAJDONOSI SZERKEZET A jelentés célja Ez a tábla a hitelintézet tulajdonosainak név és tulajdoni, illetve szavazati arányok szerinti alakulását részletezi. A jelentés kitöltése A hitelintézet jegyzett tõkéjét a névérték és a tulajdoni, illetve szavazati arány szerint kell tulajdonosonként kimutatni. Ennek érdekében a hitelintézetnek rendelkezni kell – elsõsorban a részvénykönyv alapján – olyan kimutatással, amelybõl az egyes tulajdonosokhoz (ügyfelekhez) kapcsolódó tulajdoni, illetve szavazati arány – ennek mértékétõl függetlenül – megállapítható. Ha a részvénykönyv adataitól jelentõsen eltér a tulajdonlás aktuális helyzete, akkor a hitelintézet tudomására jutottak alapján – a valós állapotnak megfelelõen – kell a közvetlen, illetve a közvetett tulajdonosokra vonatkozó adatokat kitölteni, ideértve, ha a tulajdonlás a Hpt. 2. sz. melléklet III. fejezetében meghatározottak szerinti befolyásoló vagy ellenõrzõ, de nem számszerûsíthetõ, részesedést jelent. Ebben az esetben a részletezõ sorban a név (megnevezés) melletti kódjel oszlopba – csak a papíron történõ jelentésben – „V” jelet kell tenni, és az érintett tulajdonlás jellegének megfelelõ – közvetlen vagy közvetett tulajdoni (szavazati) arány – oszlopba 10%-ot, illetve 51%-ot kell feltüntetni. Ezt az eltérõ tulajdonlást az összesítõ a) vagy b) sorokban a valós értékkel és aránnyal kell kimutatni. 2005/171/II. szám Ebben a táblában szereplõ kimutatás összefüggésben van a „10.B Tulajdonosokhoz és személyekkel kapcsolatos kockázatvállalás” címû táblázatokkal, ezért az összesítések, illetve a részletezõ sorokban az ügyfelek felsorolási sorrendjének a két táblában – a lehetõségek szerint – azonosaknak kell lenni annak érdekében, hogy egy ügyfélre (tulajdonosra) nézve nyomon követhetõ legyen a tulajdonosi, illetve az ügyleti kapcsolat. A betûvel jelzett sorok a részletezõ sorok, illetve a külön nem részletezettek összesítésére szolgálnak. A 01. sortól – folyamatosan – egyenként fel kell sorolni mindazokat az ügyfeleket, amelyek tulajdoni kapcsolatban vannak a hitelintézettel. A tulajdonosoknál mind a tulajdoni, mind a szavazati arányt fel kell tüntetni, függetlenül attól, hogy az arányok eltér(het)nek. A szövetkezeti hitelintézeteknél a tulajdoni arány a bejegyzett tõkéhez viszonyított egy tulajdonos által birtokolt részjegyek összege. Ettõl eltér az egy tulajdonos részjegyének szavazati aránya, amely az alapító okiratban (vagy jogszabályban) meghatározott hányad. A felsorolás sorrendje elsõdlegesen a tulajdoni arány nagyságához igazodik. Azokat az intézményeket is ki kell mutatni, amelyek a kistulajdonosokat, mint „befektetési letétkezelõ”, illetve a részvényekre vonatkozó letéti igazolásokat szolgáltató társaság fogják össze a tulajdonosok által képviselt részarány feltüntetésével. (Pl. „Global Depository Receipt”– GDR – társaságok.) A sorok száma nem korlátozott, a felsorolást folytatni kell mindaddig, amíg az összes tulajdonos kimutatásra nem kerül. A kapcsolódó ügylettel rendelkezõ ügyfeleken belül is a felsorolást a befolyásoló (10%-ot elérõ vagy meghaladó közvetlen és közvetett) részesedéssel rendelkezõkkel kell kezdeni és folytatni az 5%-ot elérõ vagy azt meghaladó aránnyal rendelkezõ tulajdonosokkal. A tulajdonosi szerkezet megismerése érdekében azokat az 5%-ot elérõ vagy azt meghaladó aránnyal rendelkezõ tulajdonosokat is fel kell sorolni, akiknek nincs kapcsolódó ügyletük a hitelintézettel. A tételeket – elsõsorban a befolyásoló részesedésûek felsorolásával – az együttes szavazati (tulajdoni) részarányok csökkenõ sorrendjében kell a táblázat soraiban szerepeltetni.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes